(koreaiul) Apám, megjöttem.
Hanszu, megint elkéstél.
Át kellett vágnom a városon egy üzenettel.
Házitanító vagy, nem lóti-futi fiú.
Talán emlékeztetni kéne őket erre.
Igen.
Teringettét! Korog a gyomrom.
Lássuk, mi lesz a fenséges lakománk!
Nyomás!
Hanszu! Hanszu!
(japánul) Igaz, amit apád mondott?
Hogy jobban számolsz nála?
Meglep, hogy ilyesmit talált mondani,
mivel csak a hibáimat szokta észrevenni.
Egy valamirevaló apa ilyen.
Csak az idióták ajnározzák a gyerekeiket a semmiért.
Mikor tudsz elkezdeni nekem dolgozni?
Sok üzletem van, amit intézni kell.
Rég keresek valakit, aki mestere az abakusznak.
Nagyon szerencsés lenne, ha maga lenne a főnöke,
de már van állása matematika-házitanítóként
egy módos amerikai családnál.
Ahogy tudja,
egy ilyen állás ritka lehetőség a magunkfajtának.
Akkor te is az amerikaiak talpnyalója vagy?
A Holmes család jó hozzám.
Még szép!
Könnyű jónak lenni, ha nem kerül semmibe.
Furcsa az ízlésed!
A japántudásod
sokat fejlődött.
De ennél jobban kell igyekezned, ha tényleg közénk akarsz tartozni.
Genta, jobb lettél.
JOKOHAMA
Pacsinkó
Játszod a bolondot, ahogy mondják rólad.
Ha sikeres akarsz lenni az életben, muszáj alkalmazkodnod.
Kérdezd meg apádat!
Inkább nem tenném ki magam ekkora kínnak, ha nem muszáj.
Máris kínlódsz?
Nem várhatna addig, míg este ihatok egy kortyot?
Akkor sokkal jobban bírom a kínlódásodat.
Ugratsz, de a szorongásom valódi, anyám.
Ó, igazán? És mi lenne a szorongásod tárgya, fiam?
Nem jutsz elég táplálékhoz?
Égető szükséged van hajlékra?
Talán egy testi nyavalya miatt, amire nincs gyógymód?
- Hívassam a doktort? - Utálom, ha ezt csinálod.
Csakhogy muszáj.
Kérem, mondja meg a szakácsnak, hogy a vacsora kilencre legyen kész!
Fontos vendégeink lesznek ma este. Mindennek jól kell mennie.
„Esszék a számelméletről.”
Hanszu, te tényleg érted az egészet?
Úgy hiszem.
Figyelemre méltó. Le vagyok nyűgözve.
Anyám, kitaláltam valamit. Miért nem visszük Hanszut magunkkal?
Valóságos áldás lenne nekem jövőre a Yale-en.
Különben megbuknék. Te is tudod, hogy így van.
Nem rossz ötlet.
Anyám beszél apámmal.
Apáról szólva,
Hanszu, szaladj, add át ezt neki, jó?
Most mennem kell.
De te űzd el azokat a sötét gondolatokat!
Próbáld meg, jó?
Nem értem, mit vonakodik.
Maga jelentős tőkéről beszél,
amit egy olyan országba fektetnénk, ami nem is a miénk.
Ördög tudja, örülnek-e nekünk, vagy a pénzünknek.
Mit számít az?
Addig, amíg mi termeljük a vagyont…
De meddig?
Jokohama talán elfogad minket, de mi van a nép többi részével?
Megacélozhatták már magukat ellenünk.
De igazán,
ha egy ország fel van már feszítve, hogy lehetne visszazárni?
Én mondom, ne legyen az a bolond,
aki a haladás hozta változás ellen küzd!
Mert tudja, mi történik azokkal?
Mi vagyunk azok, akiknél az összes pénz lesz a bankban.
Hát…
Odanézzenek!
Ki ez a fiatalember, aki kegyesen a megmentésemre sietett?
Újabb üzenet.
Üzenet átvéve.
Áruld el!
Hogy teljesít mostanság a fiam?
Mindent megtesz, ami tőle telik, uram.
Akkor még mindig semmi különös.
Kellemes estét!
Ez egy eszes fiú.
Érdekes lesz látni, mi lesz belőle.
Ez valami átok, hogy nekünk nincs jó játékosunk?
Ne gyötörd az agyad ilyen nevetséges gondolatokkal!
Ne feledd, te nem tartozol közéjük!
De az amerikaiak miért olyan jók annyi mindenben?
Csak egy dologban kell jónak lenni.
Egyben.
De bármi is az, legyél benne a legjobb!
Neked ez az abakusz?
Az csak az eszköz.
Nem, én abban vagyok jó, hogyan csináljak másoknak pénzt.
Akkor nem tudnál magunknak is csinálni?
Mit mondtam?
Az embernek egy dologban kell jónak lennie.
Én miben legyek jó?
Gondolod, hogy lesz választásod?
A legtöbbször, akár akarod, akár nem,
kétségtelen lesz.
Előbb te, apám.
És te tudtad az én koromban?
Azt gondoltam, halász leszek, mint az apám.
Akkoriban ez volt a dolgok rendje.
De te
nem lehetsz halász.
És semmi hátsó terem, semmi fogadócetli,
semmi vérfeltörlés a padlóról.
Bármihez is értesz majd, az kijuttat minket a bokszcsarnokból.
Azt hiszem, meg fognak kérni, hogy menjek velük Amerikába.
A Yale-re.
Fizetik a tanulmányaidat?
Nem.
Nem az enyémet, Andrew-ét.
Azét a rakás szerencsétlenségét?
Ha nem lenne ilyen kiváltságos, a világ egyben nyelné le.
Ehelyett a fiam vállát nyomja ez az egyenlőtlenség.
De apám,
azt mondják, hogy Amerikában még a magunkfajták is felemelkedhetnek.
„Magunkfajták.”
A reményeinket és az álmainkat tesszük fel tétnek,
így tesznek lóvá minket.
De még így is
azt akarom, hogy álld a fogadást.
Elmész Amerikába.
De veled mi lesz?
Hogyhogy mi?
Azt mondtad, egy csapat vagyunk,
akik örökre összetartoznak.
Talán itt az ideje, hogy nézőpontot váltsunk.
Miért nézel lefelé, ha az égen is szárnyalhatsz?
Ideje magasabbra emelned a tekinteted.
Hanszu,
esélyed van rá, hogy megtehess olyasmit, amit én soha nem tudtam.
Az éjjeli égbolton van két csillag.
Látszólag talán közel vannak, de a valóságban nagyon messze.
Olyan távolságban, amit elképzelni sem tudunk.
De még így is,
innen lentről nézve,
elválaszthatatlannak tűnnek,
ugye?
Tósztot!
Mi az ördög ez?
Még nem tettem ilyet.
Esküszöm.
Kölcsönvettem egy kis pénzt.
Visszaraktam volna, amint kifizetnek.
Azonnal kellett a pénz,
különben megkérdeztem volna.
Nagyon szégyenlem magam.
Kérlek, adj pár órát! Megszerzem a pénzt.
Tudod, mi lesz, ha meglógsz.
De hova mennék?
Van egy fiam.
Soha nem láthat olyat, hogy én elszököm valami elől.
A holnap déli harangszóig kapsz időt.
Igen, délig.
Ígérem.
Megmondtam, hogy az a lány bajt hoz a fejedre.
Apám.
Apám!
Mennyi pénz volt?
Kétszáz.
De hallottál.
Egyből visszafizettem volna.
Elloptad azt a pénzt.
Nem.
Könyörgött. Mit tehettem volna?
Mondhattál volna nemet.
Könnyű neked,
mert életedben nem voltál nővel.
De egy nap szerelmes leszel,
és te is elveszíted miatta a fejed.
Nem tenném, amit te.
Soha.
Sajnálom, hogy ekkora bajba sodortalak.
De nem gondoltam, hogy ilyen messzire mész.
Tudod, hogy szegény ember vagyok.
Igen.
Hát,
történt, ami történt.
De most rögtön vissza kell adnom a pénzt.
Mennyi maradt?
Vissza tudod vinni, amit vettél?
Nem nekem kellett a pénz.
Hanem egy barátomnak.
Te kölcsönadtad?
Nem.
Soha nem látom viszont azt a pénzt.
Ő… Ő már csak ilyen.
Te vagy a legokosabb ember, akit ismerek, és mégis…
Elmegyek Mr. Holmeshoz.
Nem.
Ha elmondom neki a helyzetet,
tudom, hogy kölcsönadja nekem.
És ha úgy dönt, hogy így nem visz Amerikába?
Kit érdekel az most?
Nem fogod fel, milyen veszélyes ember Riocsi?
Elutazol. Ez a végső szavam.
Nem megyek.
Hálátlan!
Engedetlen vagy azután, hogy annyi áldozatot hoztam érted?
Apám.
A szemed tükrében
egy nevetséges ember képét látom.
Nem ilyennek látlak.
Lódulj! Lódulj!
Szállj fel arra a hajóra,
és tűnj el erről a nyomorult helyről!
Nem megyek!
Ide hallgass!
Menj!
Soha ne gyere vissza!
Soha!
Nem vagyok hajlandó.
Nem foglak elhagyni.
Soha többet nem akarlak látni!
Egymagad vagy! Tűnj el innen!
Apám!
Mostantól…
…ki kell tépned a szívedből.
Hasznodra fog válni.
Csak így lehet.
Állj! Nem akarod látni.
Itt fogok dolgozni, míg meg nem fizetem az adósságot.
Ez őt nem érinti.
Engedje el, kérem!
Addig dolgozom, amíg csak kell.
Fizetést sem kérek.
De a fiamnak ki kell maradnia ebből.
Szerinted mi lesz,
ha meghallják, hogy loptál tőlem, és én nem csináltam semmit?
Ebben a világban az a legfontosabb, hogy minek látnak.
És az ilyen szégyen a nyomodban marad.
Az én sorsom nem érdekel.
Csakis a fiamra gondolok.
A család, ahol házitanító, elviszi Amerikába.
Ha azt mondja, hogy haljak meg, meghalok!
Ez az esélye nem jön vissza.
Kérem, hagyja őt!
Ezt az adósságot nekem kell megfizetnem.
Főnök!
Apám.
Kelj fel, apám!
Genta!
Az atyai szeretet nemes dolog.
Én magam is apa vagyok.
De a legfőbb vezetőnek
rendet kell tartania, akkor is, ha csak illúzió.
Hiszem, hogy a nagylelkűség hatalma nagyobb.
És mire mész a nagylelkűséggel, kölyök?
Mi a…
Ki innen! Hanszu, fuss!
Hanszu!
Hanszu.
Hanszu!
12.10
Térjetek magatokhoz! Nyomás!
Magasabbra kell mennünk!
Lehetnek utórengések. Futás!
Erre!
Ki kell várnunk.
Tényleg megtette volna?
Megölte volna az apámat?
Az ő becsületéért,
meg kellett fizetnie az adósságát.
De a halál, ami jutott neki…
Mióta idejöttünk,
néznem kellett, ahogy apám elviseli a sok megaláztatást.
És nekem az, hogy csak így itt hagyjam…
Tudom, hogy apádnak le kellett gyűrnie a büszkeségét, hogy nekem dolgozzon.
Ne tékozold el az áldozathozatalát!
Tudod a dolgod.
Eredj a jenki családod után, hallod?
És felejtsd el itt az egészet, őt is!
Nem tudom, mit tegyek.
Ő az apám.
- Rajta kívül senkim nem volt! - Állj fel!
Nézd meg jól!
Nem csak te szenvedsz ma.
Ma megszámlálhatatlanul sokan elárvultak.
De az ilyen időkben
az ember a maga sorsának kovácsa.
Lesz olyan, aki szenved, de továbblép,
és lesz olyan, aki vergődni fog a nyomorúságában.
Te ne légy ilyen bolond!
Megkeresem a családomat.
Te pedig eredj!
Ragadd meg az új élet lehetőségét!
Hanszu?
Andrew!
Hogy nézel ki? Istenem!
Hol az apád?
Ó, Hanszu!
Ez szörnyű.
Azért eljössz velünk, ugye?
Tudnod kell, mi nem jövünk vissza.
Menni akarok.
Rakodjanak be mindent!
Andrew, az ezüst, karos gyertyatartót! A komornyik kamrájában van.
Nem mehet vissza házba.
Gyorsan megjárja. Igaz?
Segíts nekem!
Várj csak!
Igen, mennünk kell.
Mr. Holmes?
Ő…
Előrement, hogy elintézze a hajót. Azonnal kihajózunk.
Hagyja a szekeret!
Az utak megsemmisültek.
Akkor hogy jutunk le a vízhez?
- Nem, ott nem tudunk lemenni. - Nincs más út.
Felejtsük el a szekeret!
Nincsenek utak.
Menjetek a családotokhoz!
- Anya? - Andrew!
- Anya! - Mrs. Holmes!
Anya! Hanszu!
Andrew!
Anya, siess! Erre! Fuss!
Te!
20.48
Mi az?
Mit csinálsz ott?
Már kijöhettek.
Nem kell már elbújni.
Gyertek ki!
Itt vagyok.
Üljön le!
Van szakéd?
Sajnos mindet felszívta a föld.
Teával tudunk szolgálni.
A családja biztonságban volt?
Nem tudtam hazajutni. Leomlott a templom melletti híd.
És az állomás mögötti út lángokban áll.
A park melletti hídhoz igyekeztem, amikor beléd botlottam.
De ha ezen az úton maradunk, akkor el tudok jutni hozzájuk.
Remélem, épségben vannak.
Mi az? Mi történt?
Tömeges szökés volt a Negishi börtönből.
A szökevények között 300 koreai van.
És most erre tartanak.
Azt hallani, hogy egy ideje tervezik ezt a szökést.
Most kihasználják a katasztrófát, hogy észrevétlenek maradjanak.
Mit kellett volna csinálniuk?
Égtek volna halálra?
De ki tudja, mennyi bajt fognak keverni?
Az asszonyaink és a gyerekeink kint vannak.
Hogy védjük meg őket a veszedelmes alakoktól?
Higgadj le!
Hallottátok? Kiszabadult egy koreai banda!
Órákba telik, mire idegyalogolnak…
Itt vannak, hallottam, és fosztogatnak.
Kisasszony, hol hallotta ezt?
- Ki maga? - Aki kérdezett valamit. Feleljen!
Ne igyon senki a kút vizéből!
Állítólag megmérgezték a koreaiak.
Elég az alaptalan pletykákból!
Gyere! Meg kell találnom a családomat.
Köszönöm! Mivel tartozom?
Ma semmivel.
Valami történik. Maradj közel hozzám!
Ez egy japán. Hogy bízzunk benne?
Segítsen!
Ismerem a gazdát.
Menjetek a pajtába!
Meg fogja engedni, hogy ott elbújjatok.
Szaporán! Siessetek!
- Mit mond? - Ismeri a gazdát.
Gyorsan menjetek a pajtába!
Neked is el kéne bújnod.
Nincs idő. Mássz fel a szekérre!
Siess!
Meg ne moccanj! Egy pisszenést se!
- Nyomás! - Legyenek meg!
Négyen futottak erre. Hova mentek?
Mit csináltak?
Azt hallottam, a koreaiak zavargást szítanak mindenfelé.
Ez még nem minden.
Bemennek az összedőlt házakba, és ellopnak mindent, ami értékes.
El kell kapnunk őket, különben mindent elvesznek.
Azok az állatok!
Hogy merik ezt tenni velünk?
Beengedtük őket,
munkát adunk nekik,
és ezt kapjuk cserébe.
Láttad őket, vagy sem? Halljam!
Meg fognak lógni.
Igen, láttam őket.
Négyen voltak.
Arra mentek!
Indulás!
Mi van bent?
Az csak egy pajta.
Szerencsére nincs itt a gazda.
Ha visszajön, meg fog döbbenni, hogy mekkora felfordulás van itt.
Nézzetek be!
Nem hallottátok az öreget? Azt mondta, nem arra mentek.
Besurranhattak észrevétlenül.
Ravaszak ezek.
Megtaláltam őket! Itt vannak!
Nyomás!
Gyújtsátok fel!
Mennünk kell.
Semmit nem tehetsz.
Bedobnának téged is.
2.12
Azok közül ismerek párat.
Apám!
Vártunk téged, aztán azt hittük, elveszítettünk.
Fogadok, hogy ezt kívántátok.
Sajnálom, csalódást okoztam.
Hogy tudsz ilyenkor tréfálni?
Mert már újra együtt vagyunk.
Hanszu, gyere!
Egy darabig mi gondoskodunk róla.
Meg kell még adnod apád adósságát.
1923. SZEPTEMBER ELSEJÉN
7,9-ES EREJŰ FÖLDRENGÉS RÁZTA MEG KANTÓ RÉGIÓT.
TÖBB MINT 100 000 EMBER VESZETT ODA,
KÖZTÜK ÁRTATLAN KOREAIAK,
AKIKET JAPÁN ÖNBÍRÁSKODÓK BŰNBAKNAK KIÁLTOTTAK KI
A FÖLDRENGÉST KÖVETŐ PUSZTÍTÁSOKÉRT.
A MEGGYILKOLT KOREAIAK SZÁMÁT VITATJÁK…
DE SZÁMOS TÖRTÉNÉSZ SZERINT AZ ÁLDOZATOK SZÁMA TÖBB EZERRE TEHETŐ.
MIN JIN LEE KÖNYVE ALAPJÁN
A feliratot fordította: Binder Natália